Тази е изходната позиция, от която през 1938 година Херман Брох започва работата си над романа „Смъртта на Вергилий“. Тази най-значима творба на писателя възниква като разширение на новелата "„Завръщането на Вергилий“". Външният повод за тази преработка е арестуването на Брох от нацистите след Аншлуса на Австрия. В едно свое писмо той споделя: "„Намирах се в едно състояние, което ежечасно ме подготвя за смъртта. И то се разгърна в работата ми над "Вергилий". Това вече не беше смъртта на Вергилий, а представата за собствената ми смърт.“"